ชื่อไทย: กระแห
ชื่อสามัญ: Tinfoil barb, Schwanenfeld’s barb
ชื่อวิทยาศาสตร์: Barbonymus schwanenfeldii  
วงศ์ (Family): Cyprinidae
ถิ่นกำเนิด: แม่น้ำและอ่างเก็บน้ำทั่วไปทุกภาคของประเทศ ประเทศมาเลเซีย ประเทศอินโดนีเซียที่เกาะสุมาตราและบอร์เนียว
รายละเอียด: มีความยาวเฉลี่ยประมาณ 25 ซม. นิยมเลี้ยงเป็นฝูงในตู้ปลาขนาดใหญ่  ร่วมกับปลาชนิดอื่น ๆ   ตกแต่งตู้โดยใช้ก้อนหินหรือขอนไม้ ไม่นำพรรณไม้น้ำมาตกแต่ง เพราะเป็นปลาที่ชอบกินพืช ลักษณะมีลำตัวค่อนข้างกว้าง ความลาดจากส่วนหัวถึงหลังชันมาก โดยเฉพาะในปลาที่มีอายุมาก เกล็ดตามลำตัวมีสีเงิน บริเวณกระพุ้งแก้มมีสีเหลืองจาง ๆ มีหนวด 2 คู่ ที่ขากรรไกรบน 1 คู่ และที่จะงอยปาก 1 คู่ ครีบหลังมีสีแดงอมส้มและมีจุดสีดำเข้มตรงปลาย ครีบท้องและครีบก้นสีแดง ครีบอกสีเหลืองอมส้ม ครีบหางสีแดงอมส้ม เช่นเดียวกับครีบหลัง ขอบบนและขอบล่างของครีบหางมีแถบสีดำข้างละ 1 แถบ 
ประเภท (Catalogy): ปลาไทย